《高宗皇帝挽词》
宋代·李祥

七月来同轨，因山俭德昭。
尧丧三载慕，禹葬百神朝。
寂寞龙楼閟，凄凉凤辇遥。
臣民纷雨润，血洒浙江潮。

作者简介：（1128—1201）常州无锡人，字元德。孝宗隆兴元年进士。为钱塘簿。历太学博士，累迁国子祭酒。丞相赵汝愚以言去国，祥上疏争之。除湖南转运副使，寻为言者劾罢，以直龙图阁致仕。卒谥肃简。